pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษกรัฐบาลเผย รัฐบาลยินดี R&I คงอันดับความน่าเชื่อถือของไทย (Sovereign Credit Rating) ที่ A- และคงมุมมองความน่าเชื่อถืออยู่ในระดับมีเสถียรภาพ (Stable Outlook)
วันจันทร์ที่ 29 สิงหาคม 2565
โฆษกรัฐบาลเผย รัฐบาลยินดี R&I คงอันดับความน่าเชื่อถือของไทย (Sovereign Credit Rating) ที่ A- และคงมุมมองความน่าเชื่อถืออยู่ในระดับมีเสถียรภาพ (Stable Outlook)
โฆษกรัฐบาลเผย รัฐบาลยินดี R&I คงอันดับความน่าเชื่อถือของไทย (Sovereign Credit Rating) ที่ A- และคงมุมมองความน่าเชื่อถืออยู่ในระดับมีเสถียรภาพ (Stable Outlook)
วันนี้ (29 สิงหาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า รัฐบาลยินดีที่บริษัทจัดอันดับความน่าเชื่อถือชั้นนําของประเทศญี่ปุ่น “Rating and Investment Information, Inc. (R&I)” ได้จัดอันดับความน่าเชื่อถือของตราสารหนี้และผู้ออกตราสารหนี้ทั้งในประเทศญี่ปุ่นและต่างประเทศ โดยคงอันดับความน่าเชื่อถือของประเทศไทย (Sovereign Credit Rating) ที่ A- และคงมุมมองความน่าเชื่อถือของประเทศไทยอยู่ในระดับมีเสถียรภาพ (Stable Outlook)
โฆษกประจําสํานักนายกรัฐมนตรี กล่าวว่า สํานักงานบริหารหนี้สาธารณะ (สบน.) เปิดเผยถึงการจัดอันดับของ R&I ซึ่งแสดงได้ว่า เห็นถึงมาตรการทางการเงินและการคลังของรัฐบาลไทยในช่วงสถานการณ์แพร่ระบาดของโรคโควิด-19 ที่มีประสิทธิภาพ ประกอบกับมีปัจจัยบวกด้านการลงทุนในกลุ่มอุตสาหกรรมการผลิตจากต่างประเทศและภาคการท่องเที่ยวที่เติบโตต่อเนื่อง ส่งผลให้เศรษฐกิจไทยเริ่มฟื้นตัวอย่างเต็มที่ โดย R&I เชื่อมั่นว่า รัฐบาลยังคงรักษาเสถียรภาพทางการคลังและใส่ใจต่อภาระหนี้สาธารณะ (Debt Burden) ภายใต้พระราชบัญญัติวินัยการเงินการคลังของรัฐ พ.ศ. 2561 ในระดับที่เหมาะสม
ในขณะที่ R&I คาดว่า ภาคการเงินต่างประเทศ (External Finance) ในปี 2566 ดุลบัญชีเดินสะพัดจะกลับมาเกินดุลจากการฟื้นตัวของภาคการท่องเที่ยวและการลดลงของราคาพลังงาน นอกจากนี้ ภาคการเงินต่างประเทศยังมีความเข้มแข็ง เนื่องจากมีทุนสํารองระหว่างประเทศสูงและสภาพคล่องต่างประเทศมีความเข้มแข็ง แม้ในปี 2565 ประเทศไทยจะขาดดุลบัญชีเดินสะพัดจากรายได้ภาคการท่องเที่ยวลดลง ต้นทุนด้านการขนส่งเพิ่มขึ้น การขาดแคลนของเซมิคอนดักเตอร์ และการล็อคดาวน์ระลอกใหม่ของสาธารณรัฐประชาชนจีนก็ตาม ดังนั้น รัฐบาลจําเป็นต้องดําเนินมาตรการเชิงรุกในการพัฒนาอุตสาหกรรมที่มีมูลค่าเพิ่มสูง การพัฒนาเขตเศรษฐกิจพิเศษ EEC และลงทุนในโครงการโครงสร้างพื้นฐานอย่างต่อเนื่อง เพื่อกระตุ้นเศรษฐกิจ ผลักดันให้เกิดการลงทุนจากต่างประเทศ เพื่อเพิ่มศักยภาพการเจริญเติบโตทางเศรษฐกิจในระยะยาว
“รัฐบาลพิจารณา ประเมิน และดําเนินนโยบายทางการเงินการคลังอย่างเหมาะสม ต่อเนื่องเพื่อฟื้นฟูประเทศจากผลกระทบการแพร่ระบาดโรคโควิด-19 และภาวะสถานการณ์จากเศรษฐกิจโลก โดยยึดตามประโยชน์ของชาติและประชาชนเป็นสําคัญ เพื่อวิถีชีวิตที่ดีของพี่น้องประชาชน ตลอดจนเพื่อเพิ่มศักยภาพและโอกาสในการเติบโตทางเศรษฐกิจของไทยอย่างยั่งยืน” นายอนุชาฯ กล่าว
รัฐบาลไทย-ข่าวทำเนียบรัฐบาล-รัฐมนตรีเกษตรฯ เฉลิมชัย ลงเรือติดตามสถานการณ์น้ำในแม่น้ำเจ้าพระยา
วันอังคารที่ 13 กันยายน 2565
รัฐมนตรีเกษตรฯ เฉลิมชัย ลงเรือติดตามสถานการณ์น้ําในแม่น้ําเจ้าพระยา
ยืนยันไม่ต้องกังวลปริมาณน้ําเหนือ มั่นใจน้ําไม่ท่วมเหมือนปี 54 อย่างแน่นอน
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ติดตามสถานการณ์น้ําในแม่น้ําเจ้าพระยา หลังน้ําฝนตกหนักต่อเนื่อง ซึ่งปัจจุบันกระทรวงเกษตรฯ โดยกรมชลประทานมีการบริหารจัดการน้ําและควบคุมปริมาณการระบายน้ําผ่านเขื่อนเจ้าพระยาให้อยู่ในเกณฑ์ 1,800 - 2,000 ลบ.ม./วินาที เพื่อลดผลกระทบต่อพื้นที่ชุมชนและพื้นที่การเกษตร โดยได้มีการแจ้งเตือนไปยัง 11 จังหวัดในลุ่มน้ําเจ้าพระยา ได้แก่ จังหวัดอุทัยธานี ชัยนาท สิงห์บุรี อ่างทอง สุพรรณบุรี พระนครศรีอยุธยา ลพบุรี ปทุมธานี นนทบุรี สมุทรปราการ กรุงเทพมหานคร และหน่วยงานที่เกี่ยวข้อง ให้ประชาสัมพันธ์แจ้งเตือนประชาชนเฝ้าระวังติดตามสถานการณ์อย่างใกล้ชิด
รัฐมนตรีว่าการกระทรวงเกษตรและสหกรณ์ กล่าวว่า ปัจจุบันปริมาณน้ําเหนือยังน้อย สังเกตได้จากสถานี C2 จังหวัดนครสวรรค์ ที่มีการระบายน้ําอยู่ที่ 1,851 ลบ.ม./วินาที ซึ่งปริมาณดังกล่าวจะระบายผ่านแม่น้ําเจ้าพระยาออกทะเลเป็นหลัก จะยังไม่มีการระบายน้ําผ่านระบบบริหารน้ําเจ้าพระบายฝั่งตะวันตกและตะวันออก จะเห็นว่าในวันนี้ (13 ก.ย. 65) กรมชลประทานระบายน้ําเข้าฝั่งตะวันออกเพียง 41 ลบ.ม./วินาที เท่านั้น สําหรับใช้เพื่อการอุปโภค-บริโภค ขณะที่เจ้าพระยาฝั่งตะวันตกระบายเพียง 20 ลบ.ม./วินาที ดังนั้นปริมาณน้ําดังกล่าวจึงไม่ส่งผลกระทบต่อพื้นที่กรุงเทพฯ นนทบุรี และปทุมธานี แต่อย่างใด
สําหรับกรณีที่มีปริมาณน้ํามากในคลองรอบกรุงเทพมหานคร เช่น คลองรังสิต และคลองประเวศ เป็นผลมาจากปริมาณน้ําฝนที่ตกต่อเนื่องในช่วง 2 - 3 วันที่ผ่านมา มากกว่าวันละ 100 มิลลิเมตร จึงได้มอบหมายให้กรมชลประทานระดมเครื่องสูบน้ํา เพื่อช่วยระบายน้ําออกสู่ทะเลในพื้นที่คลองต่าง ๆ รอบกรุงเทพฯ เพื่อช่วยลดผลกระทบในพื้นที่ กทม. เช่น ระดมสูบน้ําในคลองรังสิตไปออกแม่น้ําบางปะกง และสูบในคลองประเวศฯ ไปออกทะเลที่โครงการส่งน้ําและบํารุงรักษาชลหารพิจิตร
"ในวันนี้มาดูระดับน้ําของแม่น้ําเจ้าพระยา ตั้งแต่กรุงเทพฯ นนทบุรี และปทุมธานี ซึ่งอยากเปรียบเทียบให้เห็นว่าในช่วงเวลาเดียวกันนี้ เดือนกันยายน ในปี 2564 มีการระบายน้ําอยู่ที่ประมาณ 2,800 ลบ.ม. แต่ในปีนี้ มีการปล่อยน้ําที่ 1,851 ลบ.ม./วินาที จึงอยากให้มั่นใจว่าระดับน้ําในแม่น้ําเจ้าพระยายังอยู่ในสถานการณ์ปกติ อย่างไรก็ตาม กระทรวงเกษตรฯ จะติดตามสถานการณ์อย่างใกล้ชิด โดยบูรณาการร่วมกับหน่วยงานต่าง ๆ ทั้งสํานักงานทรัพยากรน้ําแห่งชาติ (สทนช.) กทม. และจังหวัดทุกจังหวัด และจะมีการประกาศแจ้งเตือนให้กับพื้นที่ได้รับทราบทันที สําหรับข้อกังวลใจว่าจะเกิดสถานการณ์น้ําท่วมเหมือนปี 54 นั้น ขอให้ประชาชนมั่นใจว่าจะไม่เกิดขึ้นอย่างแน่นอน" ดร.เฉลิมชัย กล่าว
ทั้งนี้ การให้ความช่วยเหลือในปัจุบัน ในส่วนของกระทรวงเกษตรและสหกรณ์ หลังจากฝนที่ตกสะสมตั้งแต่วันที่ 9 สิงหาคม 2565 ที่ผ่านมา กรมชลประทานได้ดําเนินการติดตั้งเครื่องสูบน้ํา 150 เครื่อง ติดตั้งเครื่องผลักดันน้ํา 260 เครื่อง เครื่องจักรอื่น ๆ 1 เครื่อง และกระสอบทราย 12,000 กระสอบ นอกจากนี้ กรมปศุสัตว์ยังได้ดําเนินการอพยพสัตว์ 2,181 ตัว แจกจ่ายหญ้าพระราชทาน 173.46 ตัน อาหาร TMR 4.50 ตัน สร้างเสริมสุขภาพสัตว์ 41 ตัว รักษาสัตว์ 10 ตัว และสนับสนุนถุงยังชีพสัตว์ 106 ถุง พร้อมสนับสนุนเรือยางของกรมประมง จํานวน 1 ลํา พร้อมเจ้าหน้าที่
รัฐบาลไทย-ข่าวทำเนียบรัฐบาล-พระเทพสิทธิวิมล ชื่นชม “หลวงพ่ออิฎฐ์” เหมาะสมกับตำแหน่งเจ้าคณะอำเภอ ในขณะที่ปลัดมหาดไทย ยกย่องว่าเป็น “พระนักสังคมสงเคราะห์”
วันพุธที่ 21 กันยายน 2565
พระเทพสิทธิวิมล ชื่นชม “หลวงพ่ออิฎฐ์” เหมาะสมกับตําแหน่งเจ้าคณะอําเภอ ในขณะที่ปลัดมหาดไทย ยกย่องว่าเป็น “พระนักสังคมสงเคราะห์”
พระเทพสิทธิวิมล ชื่นชม “หลวงพ่ออิฎฐ์” เหมาะสมกับตําแหน่งเจ้าคณะอําเภอ ในขณะที่ปลัดมหาดไทย ยกย่องว่าเป็น “พระนักสังคมสงเคราะห์”
วันที่ 21 ก.ย. 65 เวลา 13.30 น. ณ วัดจุฬามณี ตําบลบางช้าง อําเภออัมพวา จังหวัดสมุทรสงคราม นายสุทธิพงษ์ จุลเจริญ ปลัดกระทรวงมหาดไทย พร้อมด้วย นายขจร ศรีชวโนทัย ผู้ว่าราชการจังหวัดสมุทรสงคราม และผู้บริหารระดับสูง จังหวัดสมุทรสงคราม เดินทางไปร่วมพิธีรับคําสั่งแต่งตั้ง “พระครูโสภิตวิริยาภรณ์” หรือ “หลวงพ่ออิฎฐ์” ดํารงตําแหน่ง “เจ้าคณะอําเภออัมพวา” โดยมีพระเทพสิทธิวิมล เจ้าคณะภาค 15 เจ้าอาวาสวัดคลองวาฬพระอารามหลวง จังหวัดประจวบคีรีขันธ์ เป็นประธานฝ่ายสงฆ์ในการมอบคําสั่งแต่งตั้งเจ้าคณะอําเภอ
พระเทพสิทธิวิมล เจ้าคณะภาค 15 กล่าวตอนหนึ่งว่า พระครูโสภิตวิริยาภรณ์ เหมาะสมกับตําแหน่ง เจ้าคณะอําเภอ เป็นอย่างมาก เพราะท่านช่วยเหลือคณะสงฆ์ และประชาชนมาอย่างต่อเนื่อง แม้งานของเจ้าคณะภาคปัจจุบันหลายครั้งก็ได้พระครูโสภิตวิริยาภรณ์เป็นกําลังหลักในการช่วยเหลือหาสิ่งของ และปัจจัยในการช่วยเหลือประชาชน ตําแหน่ง เจ้าคณะอําเภอ เป็นตําแหน่งที่สําคัญของคณะสงฆ์ เจ้าคณะภาคต้องเสนอให้เจ้าคณะหนใหญ่ ณ ที่นี้ คือ สมเด็จพระมหารัชมงคลมุนี เห็นชอบก่อน แล้วเจ้าคณะภาคจึงจะแต่งตั้งได้ ซึ่งในการปกครองคณะสงฆ์เจ้าคณะหนกลางเน้นอยู่เสมอว่า ให้คณะสงฆ์มีความสามัคคี และมีความปรองดองต่อกัน บทบาทเหล่านี้เจ้าคณะอําเภอในฐานะเจ้าคณะปกครองในพื้นที่ พร้อมกันนี้ต้องหมั่นใส่ใจและทําให้เกิดความสามัคคีปรองดองขึ้น ภายในเขตปกครองของตนเอง
“พระครูโสภิตวิริยาภรณ์ เป็นผู้มีบารมี อาตมาเป็นเจ้าคณะอําเภอ เจ้าคณะจังหวัด และเจ้าคณะภาค ไม่เคยมี ปลัดกระทรวง มาอ่านตราตั้งให้แบบนี้ วันนี้ ท่านสุทธิพงษ์ จุลเจริญ ปลัดกระทรวงมหาดไทย ซึ่งมีความใกล้ชิดและสนิทสนมกับพระครูโสภิตวิริยาภรณ์ ถือว่าเป็นศิษย์เอก เป็นคนของวัด มาอ่านตราตั้งให้จึงบอกว่า มีบารมี มีบุญ เพราะการที่ท่านพระครูช่วยเหลือคณะสงฆ์ ช่วยเหลือชาวบ้านและภาครัฐมามาก จึงเป็นที่รู้จักของคนทั่วไป ตําแหน่ง เจ้าคณะอําเภออัมพวา จึงเหมาะสมกับพระครูโสภิตวิริยาภรณ์เป็นอย่างยิ่งแล้ว..”
ในขณะที่นายสุทธ์พงษ์ จุลเจริญ กล่าวว่า ท่านพระครูโสภิตวิริยาภรณ์ หรือชาวบ้านทั่วไปเรียกว่า หลวงพ่ออิฎฐ์ ท่านเป็น พระนักสังคมสงเคราะห์ นอกจากช่วยเหลือกิจการงานของคณะสงฆ์แล้ว ตอนนี้ ระดับจังหวัดท่านได้เมตตาให้ความร่วมมือในการช่วยเหลือคนยากจนที่ขาดที่พึ่ง “ซึ่งตรงนี้สอดคล้องกับนโยบายของกระทรวงมหาดไทยในการที่ช่วยเหลือคนยากจนที่พึ่งตนเองไม่ได้ ทั้งการสร้างบ้าน ช่วยเหลือ ผู้ป่วยติดเตียง หรือ แม้กระทั่งผู้ต้องการความช่วยเหลืออื่น ๆ ด้วย ท่านพระครูโสภิตวิริยาภรณ์ จึงแบบอย่างที่ดีของพระสงฆ์ในการเป็นที่พึ่งของชาวบ้าน..”
ต่อจากนั้น นายสุทธิพงษ์ จุลเจริญ ปลัดกระทรวงมหาดไทย อ่านตราตั้งฐานานุกรมของพระครูโสภิตวิริยาภรณ์ จํานวน 4 รูป โดยมีพระครูโสภิตวิริยาภรณ์เป็นผู้มอบตราตั้ง เป็นอันเสร็จพิธี
รัฐบาลไทย-ข่าวทำเนียบรัฐบาล-รฟม. กำชับผู้รับจ้างขุดลอกคูคลองในแนวก่อสร้างรถไฟฟ้า โครงการรถไฟฟ้าสายสีส้ม เพื่อเพิ่มประสิทธิภาพการระบายน้ำ
วันอังคารที่ 30 สิงหาคม 2565
รฟม. กําชับผู้รับจ้างขุดลอกคูคลองในแนวก่อสร้างรถไฟฟ้า โครงการรถไฟฟ้าสายสีส้ม เพื่อเพิ่มประสิทธิภาพการระบายน้ํา
.....
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคมในฐานะหน่วยงานที่รับผิดชอบดําเนินการก่อสร้างโครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย - มีนบุรี (สุวินทวงศ์) ได้กําชับให้ผู้รับจ้างก่อสร้างงานโยธาทุกสัญญา ติดตามเฝ้าระวังพื้นที่ก่อสร้างรถไฟฟ้าตลอดแนวถนนรามคําแหงในช่วงฤดูฝน และดําเนินการขุดลอกคูคลองตลอดแนวเส้นทางโครงการฯ อย่างต่อเนื่อง เพื่อป้องกันเศษวัสดุอุดตันในแนวก่อสร้างรถไฟฟ้า เพิ่มประสิทธิภาพการระบายน้ําให้ดีมากยิ่งขึ้น โดยบริษัท ยูนิค เอ็นจิเนียริ่ง แอนด์ คอนสตรัคชั่น จํากัด (มหาชน)ผู้รับจ้างสัญญาที่ 4 งานก่อสร้าง โครงสร้างทางวิ่งและสถานียกระดับ ช่วงคลองบ้านม้า - สุวินทวงศ์ ได้ดําเนินการขุดลอกคูระบายน้ํา บริเวณถนนรามคําแหง ฝั่งขาเข้า ช่วงซอยรามคําแหง 162
ทั้งนี้ รฟม. ได้เน้นย้ําให้ที่ปรึกษาโครงการ กํากับดูแลให้ผู้รับจ้างลอกท่อระบายน้ําตามแนวก่อสร้างรถไฟฟ้า และเฝ้าระวังสถานการณ์ พร้อมจัดเตรียมเจ้าหน้าที่และเครื่องสูบน้ํา เพื่อช่วยเหลือและอํานวยความสะดวกให้แก่ประชาชน ตามนโยบายด้านความรับผิดชอบต่อสังคมในการให้ความสําคัญแก่ประชาชนและชุมชนตามแนวสายทางโครงการรถไฟฟ้าซึ่งอาจจะได้รับผลกระทบจากการดําเนินงานก่อสร้างโครงการติดตามข้อมูลข่าวสารโครงการรถไฟฟ้าสายสีส้ม ได้ที่เฟซบุ๊กแฟนเพจ โครงการรถไฟฟ้าสายสีส้ม เว็บไซต์โครงการ www.mrta-orangelineeast.com และ Line Official : @OrangeLine
รัฐบาลไทย-ข่าวทำเนียบรัฐบาล-ครม.เห็นชอบร่างพระราชกฤษฎีกาเรียกประชุมรัฐสภาสมัยประชุมสามัญประจำปีครั้งที่สอง
วันอังคารที่ 11 ตุลาคม 2565
ครม.เห็นชอบร่างพระราชกฤษฎีกาเรียกประชุมรัฐสภาสมัยประชุมสามัญประจําปีครั้งที่สอง
ครม.เห็นชอบร่างพระราชกฤษฎีกาเรียกประชุมรัฐสภาสมัยประชุมสามัญประจําปีครั้งที่สอง
วันที่ 11 ตุลาคม 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี (ครม.) เห็นชอบร่างพระราชกฤษฎีกาเรียกประชุมรัฐสภาสมัยประชุมสามัญประจําปีครั้งที่สอง พ.ศ. .... ตั้งแต่วันที่ 1 พฤศจิกายน 2565-28 กุมภาพันธ์ 2566 ซึ่งตามบทบัญญัติของรัฐธรรมนูญแห่งราชอาณาจักรไทย ได้บัญญัติให้ในปีหนึ่งให้มีสมัยประชุมสามัญของรัฐสภาสองสมัย สมัยหนึ่งให้มีกําหนดเวลา 120 วัน
รัฐบาลไทย-ข่าวทำเนียบรัฐบาล-นายกฯ เป็นประธานการประชุมคณะกรรมการระดับชาติเตรียมจัดประชุมผู้นำเขตเศรษฐกิจเอเปค ขอบคุณทุกส่วนร่วมงานกันมาจนช่วงโค้งสุดท้าย เชิญชวนคนไทยร่วมเป็นเจ้าภาพที่ดี
วันจันทร์ที่ 31 ตุลาคม 2565
นายกฯ เป็นประธานการประชุมคณะกรรมการระดับชาติเตรียมจัดประชุมผู้นําเขตเศรษฐกิจเอเปค ขอบคุณทุกส่วนร่วมงานกันมาจนช่วงโค้งสุดท้าย เชิญชวนคนไทยร่วมเป็นเจ้าภาพที่ดี
นายกฯ เป็นประธานการประชุมคณะกรรมการระดับชาติเตรียมจัดประชุมผู้นําเขตเศรษฐกิจเอเปค ขอบคุณทุกส่วนร่วมงานกันมาจนช่วงโค้งสุดท้าย เชิญชวนคนไทยร่วมเป็นเจ้าภาพที่ดี
วันนี้ (31 ตุลาคม 2565) เวลา 09.30 น. ณ ตึกสันติไมตรีหลังนอก ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุมคณะกรรมการระดับชาติเพื่อเตรียมการจัดประชุมผู้นําเขตเศรษฐกิจเอเปค และการประชุมที่เกี่ยวข้อง ในช่วงที่ประเทศไทยเป็นเจ้าภาพจัดการประชุมเอเปค พ.ศ. 2565 ครั้งที่ 3/2565 ภายหลังเสร็จสิ้นการประชุม นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยสาระสําคัญจากการประชุมดังนี้
นายกรัฐมนตรีขอบคุณทุกหน่วยงานที่ได้ติดตามการทํางานตั้งแต่เริ่มต้นจนมาถึงช่วงนี้ที่ถือเป็นช่วงสุดท้ายของการเตรียมการการทํางาน ซึ่งถือเป็นการทํางานเพื่อประเทศไทย และเพื่อประชาชนคนไทย ซึ่งจะได้รับประโยชน์ที่สอดรับ ต่อเนื่องจากการเป็นเจ้าภาพของไทยครั้งนี้ และการประชุมในครั้งนี้จะเป็นการประชุมครั้งสุดท้ายก่อนที่การประชุมสัปดาห์ผู้นําเขตเศรษฐกิจเอเปคจะเริ่มขึ้น ในวันที่ 14 พฤศจิกายน และสิ้นสุดในวันที่ 19 พฤศจิกายน 2565 การประชุมเอเปคครั้งนี้เป็นการประชุมแบบพบหน้าแบบเต็มรูปแบบ และในวันสุดท้ายจะมีการส่งมอบตําแหน่งเจ้าภาพให้แก่สหรัฐอเมริกาเจ้าภาพสมัยการประชุมต่อไป
โฆษกประจําสํานักนายกรัฐมนตรีเปิดเผยว่า นายกรัฐมนตรีได้ร่วมพิจารณา สั่งการในรายละเอียดที่แต่ละคณะอนุกรรมการต่าง ๆ ได้รายงาน และขอความเห็นชอบจากที่ประชุม โดยในส่วนของเขตเศรษฐกิจที่จะเข้าร่วมประชุมฯนั้น เป็นที่น่ายินดีที่มี ผู้นํา/ผู้แทน จากทุกเขตเศรษฐกิจจํานวน 21 เขตเศรษฐกิจเข้าร่วม ซึ่งหนึ่งในไฮไลต์ของวาระการเป็นเจ้าภาพเอเปคของไทย คือ การประชุมของภาคเอกชน ทั้งการประชุม ABAC ครั้งที่ 4 และการประชุมสุดยอดผู้นําภาคเอกชนของเอเปค (APEC CEO Summit) ซึ่งนายกรัฐมนตรีจะกล่าวปาฐกถาเปิดการประชุม และการหารือระหว่างผู้นําเขตเศรษฐกิจเอเปคกับสภาที่ปรึกษาทางธุรกิจเอเปค (APEC Leaders’ Dialogue with ABAC) โดยจะมาแลกเปลี่ยนข้อคิดเห็น และพิจารณาประเด็นที่เร่งด่วนในการส่งเสริมความร่วมมือทางเศรษฐกิจอย่างสมดุลกับสิ่งแวดล้อม ในโอกาสนี้ ผู้แทนสภาที่ปรึกษาทางธุรกิจเอเปคในฐานะประธาน ABAC และ ประธาน CEO Summit ได้กล่าวว่าการเป็นเจ้าภาพของไทยได้รับความสนใจจากเอกชนและนักลงทุนทั้งจากไทยและต่างประเทศจํานวนมาก
จากนั้นที่ประชุมได้รายงานถึงความคืบหน้าในการเตรียมการด้านต่าง ๆ ซึ่งในตอนท้ายนายกรัฐมนตรีได้สอบถามถึงความพร้อมของทุกคณะอนุกรรมการฯ และได้สั่งการเพื่อให้การทํางานมีความรอบคอบ เรียบร้อย ไม่เกิดข้อผิดพลาด รวมทั้ง นายกรัฐมนตรีได้สอบถามถึงด้านมาตรการการจัดการเพื่อป้องกันโรคโควิด – 19 ซึ่งทางกระทรวงสาธารณสุขร่วมกับกระทรวงการต่างประเทศ และหน่วยงานที่เกี่ยวข้อง จักได้ปฏิบัติตามอย่างเหมาะสมแต่ไม่ละเลยความปลอดภัยต่อไป
รัฐบาลไทย-ข่าวทำเนียบรัฐบาล-รมช.สาธิต ติดตามสถานการณ์น้ำท่วม จ.ระยอง กำชับเฝ้าระวังต่อเนื่อง
วันพุธที่ 14 กันยายน 2565
รมช.สาธิต ติดตามสถานการณ์น้ําท่วม จ.ระยอง กําชับเฝ้าระวังต่อเนื่อง
รัฐมนตรีช่วยว่าการกระทรวงสาธารณสุข ลงพื้นที่ติดตามสถานการณ์น้ําท่วมใน จ.ระยอง กําชับพื้นที่ส่งทีมดูแลช่วยเหลือด้านการแพทย์และสาธารณสุข เฝ้าระวังโรคที่มากับน้ําท่วมและเยียวยาจิตใจผู้รับผลกระทบพร้อมสํารวจความเสียหายของสถานบริการ
วันนี้ (14 กันยายน 2565) ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วย นายแพทย์สุนทร เหรียญภูมิการกิจ นายแพทย์สาธารณสุขจังหวัดระยอง ลงพื้นที่ติดตามสถานการณ์น้ําท่วม พร้อมให้กําลังใจประชาชน รวมทั้งบุคลากรสาธารณสุขที่ได้รับผลกระทบ ที่ห้างสรรพสินค้าแม็คโคร ระยอง และวัดทับมา จ.ระยอง และให้สัมภาษณ์ว่า สถานการณ์ฝนตกต่อเนื่องทําให้เกิดน้ําท่วมในหลายพื้นที่ จังหวัดระยองได้ประกาศให้ 6 อําเภอ ได้แก่ แกลง, เมือง, บ้านฉาง, บ้านค่าย, พัฒนานิคม และเขาชะเมา เป็นเขตพื้นที่ภัยพิบัติ เพื่อให้ส่วนท้องถิ่นสามารถนํางบประมาณมาใช้บริหารจัดการในภาวะฉุกเฉินได้อย่างรวดเร็ว พร้อมเร่งเยียวยาให้กับผู้ประสบอุทภัย สําหรับการดูแลสุขภาพอนามัยของประชาชน ได้ตั้งศูนย์บัญชาการอุทกภัยช่วยเหลือประชาชน จัดทีมเคลื่อนที่เร็วนํายาสามัญประจําบ้าน หน้ากากอนามัย แจกให้กับผู้ประสบภัยในพื้นที่ พร้อมเฝ้าระวังโรคที่มากับน้ําท่วม เช่น ท้องร่วง น้ํากัดเท้า และเยียวยาจิตใจผู้รับผลกระทบ รวมถึงทําความสะอาดหลังน้ําลด ทั้งนี้ มีสถานบริการที่ได้รับผลกระทบ 3 แห่ง ได้แก่ รพ.สต.พลงตาเอี่ยม อ.วังจันทร์, สาธารณสุขอําเภอแกลง และโรงพยาบาลแกลง ได้สั่งการให้นายแพทย์สาธารณสุขจังหวัดเร่งสํารวจและประเมินความเสียหาย พร้อมให้การช่วยเหลือบุคลากรและเจ้าหน้าที่ที่ได้รับผลกระทบ ซึ่งขณะนี้ทุกแห่งสามารถเปิดให้บริการได้ตามปกติ
ดร.สาธิต กล่าวต่อว่า จังหวัดระยองมีแผนการบริหารจัดการน้ํา ทั้งต้นน้ํา กลางน้ํา และปลายน้ํา ซึ่งต้องใช้ระยะเวลาในการดําเนินงานประมาณ 3-4 ปี แต่ขณะนี้สถานการณ์ทางกายภาพและทิศทางของน้ําเปลี่ยนไปทําให้แผนการบริหารจัดการน้ําที่วางไว้ไม่สามารถรองรับได้ 100 % จึงเกิดน้ําท่วมใหม่ในบางพื้นที่ เช่น ถนนสาย 36 ซึ่งได้ลงไปให้ความช่วยเหลือประชาชนเบื้องต้นในระยะเร่งด่วนแล้ว สําหรับการแก้ไขปัญหาในระยะยาว จะต้องนําแผนการบริหารจัดการน้ําที่มีอยู่มาปรับเพื่อให้เหมาะสมกับสถานการณ์ปัจจุบัน
****************************************** 14 กันยายน 2565
รัฐบาลไทย-ข่าวทำเนียบรัฐบาล-ในหลวง โปรดเกล้าฯ เจ้าฟ้าพัชรกิติยาภา เสด็จพระราชดำเนินแทนพระองค์ไปพระราชทานปริญญาบัตร มรภ.สุรินทร์ ประจำปีการศึกษา 2560-2562
วันพุธที่ 5 ตุลาคม 2565
ในหลวง โปรดเกล้าฯ เจ้าฟ้าพัชรกิติยาภา เสด็จพระราชดําเนินแทนพระองค์ไปพระราชทานปริญญาบัตร มรภ.สุรินทร์ ประจําปีการศึกษา 2560-2562
ในหลวง โปรดเกล้าฯ เจ้าฟ้าพัชรกิติยาภา เสด็จพระราชดําเนินแทนพระองค์ไปพระราชทานปริญญาบัตร มรภ.สุรินทร์ ประจําปีการศึกษา 2560-2562
วันที่ 23 กันยายน 2565 พระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา เสด็จแทนพระองค์ พระราชทานปริญญาบัตรแก่บัณฑิตผู้สําเร็จการศึกษาจากมหาวิทยาลัยราชภัฏสุรินทร์ ประจําปีการศึกษา 2560-2562 ณ หอประชุมมหาวชิราลงกรณ มหาวิทยาลัยราชภัฎสกลนคร รอบแรก เวลา 10.00 น. มีผู้เข้ารับพระราชทานปริญญาบัตร ระดับปริญญาตรี จํานวนทั้งสิ้น 1,279 คน และรอบสอง เวลา 13.30 น. มีผู้เข้ารับพระราชทานปริญญาบัตร ระดับปริญญาตรี 916 คน ระดับปริญญาโท 10 คน และระดับปริญญาเอก 7 คน รวมทั้งสิ้น 933 คน ในการนี้ ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม พร้อมด้วย ศาสตราจารย์ ดร.นายแพทย์สิริฤกษ์ ทรงศิวิไล ปลัดกระทรวงการอุดมศึกษา วิทยาศาสตร์ วิจัยและนวัตกรรม เฝ้ารับเสด็จด้วย
รัฐบาลไทย-ข่าวทำเนียบรัฐบาล-ปภ. เตือน 3 จังหวัดลุ่มน้ำท่าจีน – ลำห้วยกระเสียว ระดับน้ำจะเพิ่มสูง ช่วง 13 – 16 ต.ค. นี้
วันพุธที่ 12 ตุลาคม 2565
ปภ. เตือน 3 จังหวัดลุ่มน้ําท่าจีน – ลําห้วยกระเสียว ระดับน้ําจะเพิ่มสูง ช่วง 13 – 16 ต.ค. นี้
.....
กรมป้องกันและบรรเทาสาธารณภัย (ปภ.) แจ้ง 3 จังหวัด ได้แก่ สุพรรณบุรี นครปฐม และสมุทรสาคร เฝ้าระวังสถานการณ์ระดับน้ําในแม่น้ําท่าจีนและลําห้วยกระเสียว ระดับน้ําเพิ่มสูง ในช่วงวันที่ 13 – 16 ต.ค. 65 ขอผู้ที่อาศัยอยู่ริมฝั่งแม่น้ํา นอกแนวคันกั้นน้ําและแนวเขื่อนชั่วคราว และพื้นที่จุดเสี่ยงที่เป็นพื้นที่ลุ่มต่ําริมแม่น้ํา เตรียมพร้อมรับมือระดับน้ําที่เพิ่มสูงขึ้น
.
- ลําห้วยกระเสียว : บริเวณพื้นที่ลุ่มต่ําริมแม่น้ํา ต.แจงงาม และหนองโพธิ์ อ.หนองหญ้าไซ, ต.หนองมะค่าโมง อ.ด่านช้าง, ต.กระเสียว และหนองสะเดา อ.สามชุก ต.หนองกระทุ่ม ป่าสะแก วังศรีราช หัวเขา และบ่อกรุ อ.เดิมบางนางบวช จ.สุพรรณบุรีระดับน้ําจะเพิ่มสูงขึ้น และล้นตลิ่งประมาณ 10 – 15 ซม.
.
- แม่น้ําท่าจีน : บริเวณตั้งแต่ อ.สามชุก ศรีประจันต์ เมืองสุพรรณบุรี บางปลาม้า และสองพี่น้อง จ.สุพรรณบุรี อ.บางเลน นครชัยศรี และสามพราน จ.นครปฐม, อ.กระทุ่มแบน และเมืองสมุทรสาคร จ.สมุทรสาคร ระดับน้ําจะเพิ่มสูงขึ้นจากเดิมประมาณ 15 - 30 ซม.
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-"ชัยวุฒิ" ตอกย้ำดิจิทัลขับเคลื่อนท่องเที่ยว
วันพุธที่ 7 กันยายน 2565
"ชัยวุฒิ" ตอกย้ําดิจิทัลขับเคลื่อนท่องเที่ยว
"ชัยวุฒิ" ตอกย้ําดิจิทัลขับเคลื่อนท่องเที่ยว
วันนี้ (7 กันยายน 2565) นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) กล่าวในงานแถลงข่าวโครงการ Thailand Travelution 2022 ว่า การจัดงานครั้งนี้ เป็นการตอกย้ํานโยบายสําคัญของรัฐบาลและ พลเอก ประยุทธ์ จันทร์โอชา นายกรัฐมนตรี ในการใช้เทคโนโลยีดิจิทัล และเทคโนโลยีที่ทันสมัยมาใช้ในการพัฒนาประเทศทุกภาคส่วน รวมถึงภาคการท่องเที่ยว
ปัจจุบันอุตสาหกรรมท่องเที่ยวมีการใช้ประโยชน์ดิจิทัลอย่างแพร่หลาย เพื่อให้ในการส่งเสริมการเพิ่มโอกาสทางด้านรายได้ และหาลูกค้าได้ง่ายขึ้น แต่ทั้งนี้ต้องมีการพัฒนาระบบที่ทําให้ผู้ใช้บริการเกิดความเชื่อมั่น น่าเชื่อถือมากยิ่งขึ้นควบคู่กันไปด้วย
โดยระบบดิจิทัลสมัยใหม่ จะมีการคัดกรอง (Screen) ที่ดีขึ้น มีแพลตฟอร์มเข้ามาดูแล อีกทั้งในระยะต่อไปจะสนับสนุนให้มีการเชื่อมโยงข้อมูลต่างๆ กับภาคส่วนที่เกี่ยวข้องในการทําธุรกิจ ซึ่งทางสถาบันส่งเสริมการวิเคราะห์และบริหารข้อมูลขนาดใหญ่ภาครัฐ ( GBDi ) เข้ามาดูร่วมกับสํานักงานส่งเสริมเศรษฐกิจดิจิทัล (ดีป้า) ทําให้สามารถพัฒนาการท่องเที่ยวได้ดียิ่งขึ้น
“ต้องชื่นชมผู้เกี่ยวข้องทั้งหมด ทั้งการท่องเที่ยวแห่งประเทศไทย (ททท.) ทั้งสภาการท่องเที่ยวแห่งประเทศไทย ซึ่งได้ช่วยกันทํางานในเรื่องนี้ เพื่อจะพัฒนาอุตสาหกรรมท่องเที่ยวไทย”นายชัยวุฒิกล่าว
**************************
รัฐบาลไทย-ข่าวทำเนียบรัฐบาล-รัฐบาลพร้อมรับมือแนวโน้มฝนตกเพิ่ม-มรสุม ปลาย ก.ย.-ต.ค. ทุ่งรับน้ำลุ่มเจ้าพระยาเก็บเกี่ยวแล้ว 90%
วันพฤหัสบดีที่ 22 กันยายน 2565
รัฐบาลพร้อมรับมือแนวโน้มฝนตกเพิ่ม-มรสุม ปลาย ก.ย.-ต.ค. ทุ่งรับน้ําลุ่มเจ้าพระยาเก็บเกี่ยวแล้ว 90%
รัฐบาลพร้อมรับมือแนวโน้มฝนตกเพิ่ม-มรสุม ปลาย ก.ย.-ต.ค. ทุ่งรับน้ําลุ่มเจ้าพระยาเก็บเกี่ยวแล้ว 90%
วันนี้ (22 กันยายน 2565) นางสาวรัชดา ธนาดิเรก รองโฆษกประจําสํานักนายกรัฐมนตรี กล่าวว่า จากการประเมินสถานการณ์น้ําช่วงปลายเดือน ก.ย. - ต.ค. 65 ในการประชุมคณะทํางานด้านการอํานวยการน้ํา กองอํานวยการน้ําแห่งชาติ (กอนช.) เมื่อวานนี้ พบว่า มีแนวโน้มทั้งปริมาณฝนที่จะเพิ่มขึ้น และร่องมรสุมพาดผ่านพื้นที่ภาคกลางและภาคตะวันออก ส่งผลให้ปริมาณน้ําในพื้นที่ภาคกลาง ภาคตะวันออก และภาคตะวันออกเฉียงเหนือตอนล่าง มีโอกาสเพิ่มสูงขึ้น รวมถึงอาจมีพายุ จํานวน 1-2 ลูก จะเข้ามาประเทศไทยในช่วงต้นเดือน ต.ค. 65 อย่างไรก็ตามจะต้องติดตามสถานการณ์อย่างใกล้ชิด และทุกส่วนงานที่เกี่ยวข้องได้ร่วมกันกําหนดเกณฑ์บริหารจัดการน้ํา เพื่อลดผลกระทบที่จะเกิดกับประชาชนให้ได้มากที่สุด
นางสาวรัชดาฯ กล่าวว่า ในที่ประชุม มีการกําหนดเกณฑ์ระบายน้ําให้สอดคล้องกับสถานการณ์ ที่ขณะนี้ปริมาณน้ําเหนือเขื่อนเจ้าพระยามีประมาณ 2,200 ลูกบาศก์เมตร (ลบ.ม.) ต่อวินาที ในขณะที่ท้ายเขื่อนเจ้าพระยา ระบายน้ําในอัตราประมาณ 1,980 ลบ.ม. ต่อวินาที กรณีหากมีปริมาณน้ําเหนือเขื่อนเจ้าพระยา 2,500 ลบ.ม. ต่อวินาที จะบริหารจัดการน้ําลงมายังท้ายเขื่อนเจ้าพระยา และระบายออกทางทิศตะวันออกและทิศตะวันตกของเขื่อนเจ้าพระยา โดยพิจารณาปริมาณน้ําจากลุ่มน้ําป่าสักที่จะไหลเข้ามาสมทบด้วย เบื้องต้นกําหนดให้มีปริมาณน้ํา ณ สถานี อ.บางไทร จ.พระนครศรีอยุธยา 3,000 ลบ.ม. ต่อวินาที ซึ่งปรับลดลงจากเกณฑ์เดิมซึ่งอยู่ในอัตรา 3,500 ลบ.ม. ต่อวินาที เพื่อเป็นการบริหารความเสี่ยงกรณีมีฝนตกหนักในพื้นที่กรุงเทพมหานครและปริมณฑลให้ลําน้ําเจ้าพระยามีศักยภาพในการระบายน้ําได้ดี สามารถรองรับการระบายน้ําออกจากชุมชนเมืองได้อย่างมีประสิทธิภาพ
นอกจากนี้ จะมีการบริหารจัดการน้ําโดยใช้ทุ่งรับน้ําของลุ่มน้ําเจ้าพระยาตอนล่าง ซึ่งปัจจุบันการเก็บเกี่ยวข้าวในพื้นที่รับน้ําได้ดําเนินการไปแล้วกว่า 90% คาดว่าจะสิ้นสุดประมาณช่วงปลายเดือน ก.ย. และจะมีการรับน้ําเข้าทุ่งในปริมาณที่จะไม่ก่อให้เกิดผลกระทบหรือสร้างความเสียหายแก่ประชาชน ขณะที่กระทรวงเกษตรและสหกรณ์อยู่ระหว่างการพิจารณาเรื่องการปล่อยปลาเพื่อใช้สําหรับเป็นอาหารและสร้างรายได้เสริมให้แก่ประชาชนในช่วงระหว่างการรับน้ําเข้าทุ่ง และจะมีการเร่งระบายน้ําออกจากทุ่งเมื่อสถานการณ์คลี่คลายแล้ว โดยจะเหลือปริมาณน้ําไว้จํานวนหนึ่งเพื่อใช้สําหรับเพาะปลูกพืชฤดูแล้งที่มีความเหมาะสมต่อไป
"รัฐบาลมีมาตรการเตรียมพร้อมรับมือสถานการณ์น้ํา กอนช. ประเมินสถานการณ์น้ําของประเทศไทยพบว่าอยู่ในช่วงลานีญา ส่งผลให้มีปริมาณน้ําฝนมากกว่า 20% ของค่าปกติ หน่วยงานที่เกี่ยวข้องได้ดําเนินงานเชิงรุกล่วงหน้า เช่น การเตรียมพร่องน้ําในเขื่อนต่าง ๆ ฯลฯ โดยสถานการณ์ปริมาณน้ําของเขื่อนขนาดใหญ่ในปัจจุบัน ยังสามารถรองรับน้ําได้มาก โดยเฉพาะเขื่อนขนาดใหญ่ทางภาคเหนือ สามารถรองรับน้ําได้หากมีพายุจรเข้ามา รวมทั้งสามารถกักเก็บไว้ใช้น้ําต้นทุนสําหรับเพาะปลูกพืชฤดูแล้งได้ด้วย อย่างไรก็ กรณีเขื่อนขนาดใหญ่ ขนาดกลาง และขนาดเล็กบางแห่ง ที่ขณะนี้มีปริมาณน้ําค่อนข้างมาก ทางกรมชลประทานได้ปรับเกณฑ์เพิ่มการระบายน้ําและต้องเฝ้าระวังหากมีฝนเพิ่มขึ้น โดยมีการติดตามอย่างใกล้ชิด รวมทั้งจะมีการประเมินพื้นที่เสี่ยงและแจ้งเตือนหน่วยงานที่เกี่ยวข้องให้บริหารจัดการน้ําให้สอดคล้องกับสถานการณ์" นางสาวรัชดาฯ กล่าว
............................
รัฐบาลไทย-ข่าวทำเนียบรัฐบาล-กสร.เสริมมาตรการความปลอดภัยศูนย์เด็กเล็กฯ ในสังกัด สร้างความมั่นใจผู้ใช้บริการ
วันเสาร์ที่ 8 ตุลาคม 2565
กสร.เสริมมาตรการความปลอดภัยศูนย์เด็กเล็กฯ ในสังกัด สร้างความมั่นใจผู้ใช้บริการ
กรมสวัสดิการและคุ้มครองแรงงาน (กสร.) ออกประกาศ เรื่อง มาตรการรักษาความปลอดภัยของศูนย์เด็กเล็กวิทยาเขตสิรินทรราชวิทยาลัย ในพระราชูปถัมภ์ เพื่อให้เด็ก บุคลากร รวมถึงผู้ปกครองและผู้มาติดต่อราชการมีความปลอดภัยและมั่นใจในการมารับบริการจากศูนย์ฯ
นายนิยม สองแก้ว อธิบดีกรมสวัสดิการและคุ้มครองแรงงาน (กสร.) เปิดเผยว่า กรมได้ออกประกาศ เรื่อง มาตรการรักษาความปลอดภัยของศูนย์เด็กเล็กวิทยาเขตสิรินทรราชวิทยาลัย ในพระราชูปถัมภ์ ลงวันที่ 7 ตุลาคม พ.ศ. 2565 เพื่อให้ศูนย์เด็กเล็กฯ ที่อยู่ภายใต้การกํากับ ดูแล ได้แก่ ศูนย์เด็กเล็กวิทยาเขตสิรินธรราชวิทยาลัย ในพระราชูปถัมภ์ จังหวัดนครปฐม และศูนย์เด็กเล็กฯ จังหวัดสมุทรปราการ นํามาตรการดังกล่าวมาใช้ในการดูแลความปลอดภัยในเรื่องต่าง ๆ เช่น ด้านอาคารสถานที่ จัดให้มีเจ้าหน้าที่รักษาความปลอดภัย สํารวจ ตรวจสอบความเรียบร้อยของห้องเรียน อาคารเรียน ห้องปฏิบัติการ ห้องน้ํา ความมั่นคงแข็งแรงของเครื่องเล่นในสนามเด็กเล่น ด้านระบบไฟฟ้า ให้ตรวจสอบสายไฟฟ้า อุปกรณ์เครื่องใช้ไฟฟ้า เครื่องตัดหญ้า เป็นประจําทุกวัน ด้านเจ้าหน้าที่ จัดให้มีเวรผลัดเปลี่ยนหมุนเวียนประจําวันทุกวันทั้งกลางวันและกลางคืน รวมถึงให้คําแนะนํา ให้ความรัก ความเอาใจใส่เด็กปฐมวัย เป็นต้น
นายนิยมฯ กล่าวต่อว่า มาตรการดังกล่าวจะทําให้เด็กปฐมวัย ครูพี่เลี้ยง เจ้าหน้าที่ และบุคคลากร ตลอดจนผู้มาติดต่อราชการปลอดภัยจากอุบัติเหตุ เหตุร้าย อุบัติภัย ภัยพิบัติ สิ่งที่เป็นอันตรายทั้งต่อจิตใจและชีวิต รวมทั้งสร้างความมั่นใจให้กับผู้รับบริการของศูนย์เด็กเล็กมากยิ่งขึ้น
รัฐบาลไทย-ข่าวทำเนียบรัฐบาล-พม. ดึงผู้บริหารระดับสูงระดมความคิดขับเคลื่อนนโยบายสู่การปฏิบัติ มุ่งบรรลุเป้าหมายยุทธศาสตร์ชาติ 20 ปี
วันศุกร์ที่ 7 ตุลาคม 2565
พม. ดึงผู้บริหารระดับสูงระดมความคิดขับเคลื่อนนโยบายสู่การปฏิบัติ มุ่งบรรลุเป้าหมายยุทธศาสตร์ชาติ 20 ปี
พม. ดึงผู้บริหารระดับสูงระดมความคิดขับเคลื่อนนโยบายสู่การปฏิบัติ มุ่งบรรลุเป้าหมายยุทธศาสตร์ชาติ 20 ปี
เมื่อวันที่ 6 ต.ค. 65เวลา 10.00 น. ที่ห้องประชุมประชาบดี ชั้น 19 กระทรวง พม. สะพานขาว ถนนกรุงเกษม กรุงเทพฯ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานเปิดการประชุมเชิงปฏิบัติการผู้บริหารระดับสูง กระทรวงการพัฒนาสังคมและความมั่นคงของมนุษย์ : Beyond Missions Strategy ซึ่งจัดขึ้นระหว่างวันที่ 6 – 8 ตุลาคม 2565 โดยมีนายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) พร้อมด้วยผู้บริหารระดับสูงและเจ้าหน้าที่ผู้รับผิดชอบงานด้านยุทธศาสตร์ของกระทรวง พม. เข้าร่วม โดยได้รับเกียรติจากผู้ช่วยศาสตราจารย์ ดร.วลัยพร รัตนเศรษฐ คณบดีคณะรัฐประศาสนศาสตร์ มหาวิทยาลัยธุรกิจบัณฑิตย์ เป็นวิทยากรบรรยาย เรื่อง Beyond Missions Strategy พร้อมนําการประชุมแบ่งกลุ่มตามกิจกรรมต่างๆ ทั้งนี้ มีวัตถุประสงค์เพื่อให้เกิดการสร้างสรรค์แนวคิดหรือนวัตกรรมทางนโยบายอย่างมีส่วนร่วมจากระดับผู้บริหารสูงและผู้ปฏิบัติงานของกระทรวง พม. อันเป็นการรวมพลังปัญญาในการขับเคลื่อนนโยบายจากวิสัยทัศน์สู่การปฏิบัติ (From Vision to Action) ให้มีความสมบูรณ์ชัดเจนและถ่ายทอดแผนยุทธศาสตร์ไปสู่หน่วยงานทุกระดับได้อย่างต่อเนื่องเป็นรูปธรรม นําไปสู่การบรรลุเป้าหมายยุทธศาสตร์ชาติ 20 ปี (พ.ศ. 2561 – 2580) ซึ่งกระทรวง พม. ได้รับมอบหมายให้เป็นหน่วยงานเจ้าภาพขับเคลื่อนแผนแม่บทภายใต้ยุทธศาสตร์ชาติ 3 ประเด็นหลัก ได้แก่ ประเด็นศักยภาพคนตลอดช่วงชีวิต ประเด็นพลังทางสังคม และประเด็นความเสมอภาคและหลักประกันทางสังคม
รัฐบาลไทย-ข่าวทำเนียบรัฐบาล-​รัฐบาลส่งเสริมปลูกกาแฟไปได้สวย ก.เกษตรชูอัตลักษณ์เฉพาะถิ่น เมล็ดพันธุ์อะราบิกาชนะประกวด กิโลละ 23,000 บาท
วันอาทิตย์ที่ 11 กันยายน 2565
​รัฐบาลส่งเสริมปลูกกาแฟไปได้สวย ก.เกษตรชูอัตลักษณ์เฉพาะถิ่น เมล็ดพันธุ์อะราบิกาชนะประกวด กิโลละ 23,000 บาท
​รัฐบาลส่งเสริมปลูกกาแฟไปได้สวย ก.เกษตรชูอัตลักษณ์เฉพาะถิ่น เมล็ดพันธุ์อะราบิกาชนะประกวด กิโลละ 23,000 บาท
วันนี้ 11 กันยายน 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า กระทรวงเกษตรและสหกรณ์ ได้ขับเคลื่อนนโยบายรัฐบาลส่งเสริมการปลูกกาแฟ เนื่องจากประเทศไทยมีสภาพพื้นที่เหมาะสมกับการปลูกกาแฟ จึงทําให้สามารถปลูกกาแฟในสายพันธุ์ที่ตลาดต้องการได้ทั้งพันธุ์อะราบิกาและพันธุ์โรบัสต้า โดยเน้นให้เกษตรกรเลือกการปลูกกาแฟตามสายพันธุ์ที่เหมาะสมต่อพื้นที่เป็นหลัก และความคุ้นชินของเกษตรกร รวมถึงตลาดรับซื้อผลผลิตในพื้นที่ โดยทางกระทรวงเกษตรฯและภาคส่วนที่เกี่ยวข้องได้ร่วมกําหนดแผนบริหารจัดการการผลิตกาแฟจากภาคเหนือจรดใต้ สร้างคุณภาพได้ครบวงจรตั้งแต่การผลิต การแปรรูป ถึงการตลาด ผลผลิตคุณภาพดีเป็นที่ยอมรับในระดับสากล สร้างรายได้ และความยั่งยืนแก่เกษตรกร ซึ่งปัจจุบันกาแฟถือเป็นพืชเศรษฐกิจของประเทศชนิดหนึ่งที่สามารถสร้างมูลค่าเพิ่มแบบก้าวกระโดด
นางสาวรัชดา กล่าวว่า ล่าสุด เมื่อสิงหาคมที่ผ่านมา กระทรวงเกษตรฯได้จัดงานประมูล 10 สุดยอดกาแฟไทย ปี 2565 ได้รับความร่วมมือจากผู้เชี่ยวชาญด้านกาแฟระดับประเทศมาร่วมทดสอบรสชาติกาแฟ และคัดเลือกเมล็ดกาแฟที่เป็น 10 สุดยอดกาแฟไทยใน 4 ประเภทอย่างพิถีพิถัน รวมทั้งสิ้น 40 รายการ โดยเมล็ดกาแฟอะราบิกา ที่ได้รับรางวัลชนะเลิศในประเภทกระบวนการผลิตแบบกึ่งแห้ง (Semi-Dry / Honey Process) ของเกษตรกรจากจังหวัดน่าน ซึ่ง ได้รับการประมูลมีมูลค่าสูงที่สุด คือกิโลกรัมละ 23,000 บาท ในขณะที่กาแฟอะราบิกาแบบเปียก หรือ Wet / Fully Wash Process มีมูลค่าการประมูลสูงสุดอยู่ที่กิโลกรัมละ 3,050 บาท  ส่วนกาแฟอะราบิกาแบบแห้ง หรือ Dry Process มีมูลค่าการประมูลสูงสุดอยู่ที่กิโลกรัมละ 5,050 บาท และกาแฟโรบัสต้า มีมูลค่าการประมูลสูงสุดอยู่ที่กิโลกรัมละ 5,500 บาท
นางสาวรัชดา กล่าวว่า นายเฉลิมชัย ศรีอ่อน ได้สั่งการให้กรมส่งเสริมการเกษตรดูแลเกษตรกรผู้ปลูกกาแฟตลอดห่วงโซ่การผลิต เพื่อยกระดับคุณภาพกาแฟไทยให้มีอัตลักษณ์ของกาแฟเฉพาะถิ่น รวมถึงบูรณาการหน่วยงานภาครัฐ ภาคเอกชน นักวิชาการ สถาบันการศึกษา และเกษตรกร เพื่อเพิ่มมูลค่าสินค้าและสร้างการเกษตรยั่งยืนที่มีความทันสมัย ที่สําคัญ เกษตรกรต้องสามารถขายสินค้าผ่านช่องทางออนไลน์และออฟไลน์ ทั้งนี้ ด้วยนโยบายการตลาดนําการผลิต ควบคู่กับการส่งเสริมให้เกษตรกรรวมตัวกันในรูปแบบแปลงใหญ่หรือวิสาหกิจชุมชนเพื่อนําผลผลิตกาแฟมาแปรรูปในรูปแบบกาแฟพร้อมดื่ม และสร้างแบรนด์สินค้าเพื่อให้เป็นที่รู้จัก ปัจจุบันราคาเมล็ดกาแฟที่มีคุณภาพสามารถสร้างมูลค่าเพิ่มได้สูงมาก ต่างจากที่ก่อนหน้านี้ราคาเมล็ดกาแฟถูกมาก  และมีแปลงใหญ่หลายแห่งประสบความสําเร็จ สามารถสร้างชื่อให้เป็นที่รู้จักอย่างกว้างขวาง เช่น กาแฟเขาทะลุ กาแฟถ้ําสิงห์ หรือกาแฟกระบี่ เป็นต้น
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม  เล็งใช้กำไล EM ควบคุมคนติดยาอาการหนัก หวังไม่เกิดเหตุคลุ้มคลั่งฆ่าคนตายหรือทำร้ายผู้บริสุทธิ์อีก พร้อมติดตามตัวมารักษาได้
วันพุธที่ 14 กันยายน 2565
รัฐมนตรีว่าการกระทรวงยุติธรรม  เล็งใช้กําไล EM ควบคุมคนติดยาอาการหนัก หวังไม่เกิดเหตุคลุ้มคลั่งฆ่าคนตายหรือทําร้ายผู้บริสุทธิ์อีก พร้อมติดตามตัวมารักษาได้
รัฐมนตรีว่าการกระทรวงยุติธรรม เล็งใช้กําไล EM ควบคุมคนติดยาอาการหนัก หวังไม่เกิดเหตุคลุ้มคลั่งฆ่าคนตายหรือทําร้ายผู้บริสุทธิ์อีก พร้อมติดตามตัวมารักษาได้ เตรียมตั้งคณะทํางานศึกษาแนวทาง ชี้ต้องใช้เครื่องมือที่มีอยู่แล้วให้เกิดประโยชน์มากที่สุด
เมื่อวันที่ 14 กันยายน 2565 เวลา 09.30 น. ที่กระทรวงยุติธรรม นายสมศักดิ์ เทพสุทิน รัฐมนตรีว่าการกระทรวงยุติธรรม ประชุมหารือเรื่องการบําบัด ฟื้นฟูผู้เสพยาเสพติด ร่วมกับ นางพงษ์สวาท กายอรุณสุทธิ์ ปลัดกระทรวงยุติธรรม นายอายุตม์ สินธพพันธุ์ อธิบดีกรมราชทัณฑ์ นายวิชัย ไชยมงคล เลขาธิการ ป.ป.ส. นพ.วีระกิตติ์ หาญปริพรรณ์ ผู้ตรวจราชการกระทรวงยุติธรรม และเจ้าหน้าที่ที่เกี่ยวข้อง เข้าร่วม
นายสมศักดิ์ กล่าวว่า นโยบายการป้องกันยาเสพติดที่ผ่านมามี 5 มาตรการคือ 1. การป้องกัน 2. การปราบปรามและบังคับใช้กฎหมาย 3. การบําบัดฟื้นฟู 4. การบริหารจัดการแบบบูรณาการทุกหน่วยงาน และ 5. ความร่วมมือกับต่างประเทศ และหลังจากที่ประมวลกฎหมายยาเสพติดใหม่บังคับใช้ ก็ได้เพิ่มมาตรการที่ 6 คือการยึดทรัพย์ โดยในส่วนอื่นๆนั้นสามารถทําได้อย่างดี แต่ในส่วนที่มีปัญหาคือ มาตรการด้านการบําบัดและฟื้นฟู เพราะมีการแยกกันบําบัดระหว่างกระทรวงยุติธรรมกับกระทรวงสาธารณสุข โดยยอดรวมของผู้ที่จะต้องรับการบําบัดฟื้นฟูมีประมาณ 200,000 ราย กรมคุมประพฤติดูแล 120,000 ราย สาธารณสุขดูแล 80,000 ราย โดยทั้งหมดมี 8,795 รายที่อาการหนักจะต้องกินยารักษาอาการทางจิตเวชอยู่ตลอด
นายสมศักดิ์ กล่าวว่า เวลานี้หากเรานั่งดูข่าว ก็จะเห็นว่าคดีในลักษณะผู้เสพยามีการคลุ้มคลั่ง ทุบตีพ่อแม่ ฆ่าผู้บริสุทธิ์ เป็นเรื่องที่หดหู่ เกิดขึ้นทุกวันซึ่งผู้เสพยาในลักษณะนี้มีอาการทางจิตเวช และไม่ทานยาตามที่แพทย์สั่ง เหตุการณ์แบบนี้หากไม่เป็นญาติพี่น้องผู้เสียหายคงไม่รู้สึก คนที่ถูกกระทําก็ต้องวิ่งหาความเป็นธรรม ซึ่งในเรื่องของการบําบัดฟื้นฟูหน้าที่หลักคือสาธารณสุข แต่ในส่วนของกระทรวงยุติธรรม ก็มีกรมคุมประพฤติ ที่น่าจะทําประโยชน์ต่ออุปกรณ์ที่มี คือ นํากําไล EM ออกมาใช้งานในเรื่องนี้ รวมถึงเครือข่ายอาสาสมัครติดตาม ซึ่งแม้จะมี อสม.อยู่แล้ว แต่หากเราเพิ่มส่วนนี้เข้าไปก็จะมีประสิทธิภาพมากขึ้น โดยกรมคุมประพฤติได้ส่งหนังสือไปยังสํานักงานศาลยุติธรรมแล้ว ซึ่งทางศาลก็ตอบรับเป็นอย่างดี ตนต้องขอขอบคุณทางศาลด้วยที่เข้าใจในเรื่องนี้
นายสมศักดิ์ กล่าวอีกว่า ยังมีข้อกังวลของบางหน่วยงานในเรื่องหลักสิทธิมนุษยชน ตนจึงให้ตั้งคณะทํางานขึ้นมา เชิญหน่วยงานที่เกี่ยวข้องมาร่วม โดยตนจะเป็นประธานและท่านปลัดเป็นรองประธาน เพื่อศึกษาในเรื่องการควบคุมการบําบัดฟื้นฟู ให้พวกเขาไม่ขาดยาหรือได้รับการรักษาอย่างต่อเนื่อง การใช้กําไล EM จะช่วยควบคุมดูแลไม่ให้เกิดเหตุการณ์ร้ายแรง ทําให้เรารู้ว่าบุคคลที่อันตรายอยู่ตรงไหนและติดตามตัวมารักษาได้อย่างต่อเนื่อง ซึ่งแม้ว่าอายุรัฐบาลจะเหลือน้อย แต่เรื่องนี้จะปล่อยไม่ได้ ต้องทําให้เป็นรูปธรรมที่สุด
รัฐบาลไทย-ข่าวทำเนียบรัฐบาล-สปสช. เพิ่มสิทธิประโยชน์ ดูแลหญิงไทยทุกสิทธิการรักษา จากภาวะ ‘ตั้งครรภ์ไม่พึงประสงค์’
วันอาทิตย์ที่ 9 ตุลาคม 2565
สปสช. เพิ่มสิทธิประโยชน์ ดูแลหญิงไทยทุกสิทธิการรักษา จากภาวะ ‘ตั้งครรภ์ไม่พึงประสงค์’
......
รัฐบาลตระหนักถึงปัญหาจากการตั้งครรภ์ที่ไม่พร้อมหรือไม่พึงประสงค์ โดยที่ผ่านมามีหญิงตั้งครรภ์จํานวนไม่น้อยต้องประสบภาวะยุติการตั้งครรภ์อย่างไม่ปลอดภัย นําไปสู่อันตรายและเสียชีวิต หรือความผิดปกติหรือทุพพลภาพอย่างร้ายแรงของทารกที่จะคลอดออกมา
.
สํานักงานหลักประกันสุขภาพแห่งชาติ (สปสช.) จึงบรรจุ “บริการป้องกันการยุติการตั้งครรภ์ที่ไม่ปลอดภัย” ให้เป็นสิทธิประโยชน์ในระบบหลักประกันสุขภาพ เพื่อดูแลความปลอดภัยให้กับหญิงไทยทุกอายุ ทุกสิทธิการรักษา ที่จําเป็นต้องยุติการตั้งครรภ์จากภาวะการตั้งครรภ์ที่ไม่พร้อม ครอบคลุมทั้งวิธีการใช้ยาหรือวิธีการทางศัลยกรรม โดยมีหน่วยบริการซึ่งลงทะเบียนกับกรมอนามัย จํานวน 144 แห่ง ครอบคลุม 23 จังหวัด
.
การขอรับหรือการให้บริการยุติการตั้งครรภ์ ต้องเป็นไปตามมาตรา 305 แห่งประมวลกฎหมายอาญา พ.ศ. 2565 ซึ่งได้เผยแพร่ในราชกิจจานุเบกษาเมื่อที่ 26 ก.ย. 65 และจะมีผลบังคับเมื่อพ้น 30 วันนับแต่วันประกาศ ที่กําหนดให้หญิงซึ่งมีอายุครรภ์เกิน 12 สัปดาห์ แต่ไม่เกิน 20 สัปดาห์ สามารถยุติการตั้งครรภ์ได้โดยไม่ถือเป็นความผิดทางอาญา แต่ต้องได้รับคําปรึกษาจากผู้ประกอบวิชาชีพเวชกรรมและผู้ประกอบวิชาชีพอื่นตามที่กฎหมายกําหนด เพื่อให้ได้รับข้อมูลรอบด้านก่อนการตัดสินใจยุติการตั้งครรภ์
.
อ่านเพิ่มเติม คลิกhttps://www.thaigov.go.th/news/contents/details/60002
#ไทยคู่ฟ้า# สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รองโฆษกรัฐบาลเผย'พล.อ.ประวิตร' ชู'เนคไทผ้าไหมลายผ้าขาวม้า' ช่วยเพิ่มมูลค่า สร้างรายได้เกษตรกร ซอฟต์พาวเวอร์ของไทย
วันศุกร์ที่ 9 กันยายน 2565
รองโฆษกรัฐบาลเผย'พล.อ.ประวิตร' ชู'เนคไทผ้าไหมลายผ้าขาวม้า' ช่วยเพิ่มมูลค่า สร้างรายได้เกษตรกร ซอฟต์พาวเวอร์ของไทย
รองโฆษกรัฐบาลเผย'พล.อ.ประวิตร' ชู'เนคไทผ้าไหมลายผ้าขาวม้า' ช่วยเพิ่มมูลค่า สร้างรายได้เกษตรกร ซอฟต์พาวเวอร์ของไทย
วันที่ 9 กันยายน 2565 น.ส.ทิพานัน ศิริชนะ รองโฆษกประจําสํานักนายกรัฐมนตรี กล่าวว่า พล.อ.ประวิตร วงษ์สุวรรณ รองนายกรัฐมนตรี รักษาราชการแทนนายกรัฐมนตรี ให้ความสําคัญกับการส่งเสริมผ้าไหมไทย เพื่อสร้างรายได้ให้กับพี่น้องเกษตรกรผู้ปลูกหม่อนเลี้ยงไหม เกิดการหมุนเวียนเศรษฐกิจในชุมชน ต่อยอดสู่การค้าต่างประเทศ จึงร่วมเป็นพรีเซ็นเตอร์แบบไม่คิดค่าใช้จ่ายให้กับกรมหม่อนไหม กระทรวงเกษตรและสหกรณ์ เพื่อสนับสนุนการแปรรูปผ้าไหมไทย ซึ่งครั้งนี้ได้นําลายผ้าขาวม้ามาพัฒนาดัดแปลงเป็นลายเนคไท ที่ช่วยสร้างมูลค่าเพิ่ม รวมทั้งเป็น'ซอฟต์พาวเวอร์' ที่มีความงดงามเป็นเอกลักษณ์ จากเดิมที่ผ้าไหมไทยได้รับความนิยมจากทั่วโลกอยู่แล้ว จะยิ่งส่งเสริมให้เป็นที่รู้จักเพิ่มขึ้น และนํามาใส่ได้ทุกโอกาสมากขึ้น
น.ส.ทิพานัน กล่าวว่า พล.อ.ประวิตร ยังเชิญชวนให้รัฐมนตรีทุกคนได้ร่วมสนับสนุนด้วย เพื่อเป็นผู้นําในการส่งเสริมผลิตภัณฑ์จากเกษตรกร ช่วยยกระดับความเป็นอยู่ให้ดีขึ้น และนําไปสู่การพัฒนาคุณภาพชีวิต และสร้างรายได้ให้ชุมชนอย่างยั่งยืน
รัฐบาลไทย-ข่าวทำเนียบรัฐบาล-อธิบดีฯณัฐพล เป็นผู้แทน รวอ. ให้คณะผู้บริหาร บริษัท ดับบลิวเอชเอ คอร์ปอเรชั่น จำกัด (มหาชน) และบริษัท BYD Auto Industry Company Limited เข้าพบ
วันศุกร์ที่ 9 กันยายน 2565
อธิบดีฯณัฐพล เป็นผู้แทน รวอ. ให้คณะผู้บริหาร บริษัท ดับบลิวเอชเอ คอร์ปอเรชั่น จํากัด (มหาชน) และบริษัท BYD Auto Industry Company Limited เข้าพบ
อธิบดีฯณัฐพล เป็นผู้แทน รวอ. ให้คณะผู้บริหาร บริษัท ดับบลิวเอชเอ คอร์ปอเรชั่น จํากัด (มหาชน) และบริษัท BYD Auto Industry Company Limited เข้าพบ
วันนี้ (8 กันยายน 2565) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม มอบหมายให้นายณัฐพล รังสิตพล อธิบดีกรมส่งเสริมอุตสาหกรรมเป็นผู้แทน ให้คณะผู้บริหารบริษัท ดับบลิวเอชเอ คอร์ปอเรชั่น จํากัด (มหาชน) และบริษัท BYD Auto Industry Company Limited นําโดยนางสาวจรีพร จารุกรสกุล ประธานคณะกรรมการบริษัทและประธานเจ้าหน้าที่บริหารกลุ่มบริษัท เข้าพบเพื่อหารือเกี่ยวกับการลงทุนอุตสาหกรรมการผลิตยานยนต์ไฟฟ้าในประเทศไทย โดยมีนายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายวีริศ อัมระปาล ผู้ว่าการการนิคมอุตสาหกรรมแห่งประเทศไทย นายพิสิฐ รังสฤษ์วุฒิกุล ผู้อํานวยการสถาบันยานยนต์ และผู้บริหารกระทรวงอุตสาหกรรม เข้าร่วมด้วย ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-​ปลัดกระทรวงยุติธรรม เปิดอบรม การบังคับคดีสำหรับเจ้าพนักงานบังคับทางปกครอง รุ่นที่ ๘
วันจันทร์ที่ 5 กันยายน 2565
​ปลัดกระทรวงยุติธรรม เปิดอบรม การบังคับคดีสําหรับเจ้าพนักงานบังคับทางปกครอง รุ่นที่ ๘
​ปลัดกระทรวงยุติธรรม เปิดอบรม การบังคับคดีสําหรับเจ้าพนักงานบังคับทางปกครอง รุ่นที่ ๘ ณ ห้อง ภาณุรังษี A-B โรงแรมรอยัลริเวอร์ กรุงเทพมหานคร
ในวันจันทร์ที่ ๕ กันยายน ๒๕๖๕ เวลา ๐๙.๐๐ น. นางพงษ์สวาท กายอรุณสุทธิ์ ปลัดกระทรวงยุติธรรม เป็นประธานเปิดอบรมโครงการ การบังคับคดีสําหรับเจ้าพนักงานบังคับทางปกครอง รุ่นที่ ๘ โดยมี นางสุกัญญา บุษยนาวิน รองอธิบดีกรมบังคับคดี และผู้เข้ารับการฝึกอบรมซึ่งเป็นข้าราชการ เจ้าหน้าที่ของหน่วยงานราชการ และหน่วยงานภาครัฐ จํานวน ๒๙ หน่วยงาน จํานวนทั้งสิ้น ๑๐๕ คน เข้าร่วม ณ ห้อง ภาณุรังษี A-B โรงแรมรอยัลริเวอร์ กรุงเทพมหานคร
การฝึกอบรมในครั้งนี้จัดขึ้นโดยกรมบังคับคดี ในระหว่างวันที่ ๕ - ๑๖ กันยายน ๒๕๖๕ เพื่อให้ผู้เข้าอบรมได้รับความรู้ในด้านการบังคับทางปกครอง การบังคับคดี โดยวิธีการยึด อายัด และขายทอดตลอดทรัพย์สิน และสามารถนําความรู้ได้ที่รับไปปฏิบัติงานในการบังคับตามคําสั่งทางปกครองที่กําหนดให้ชําระเงินได้อย่างถูกต้องตามกฎหมายและมีประสิทธิภาพ โดยมีวิทยากรผู้ทรงคุณวุฒิจากสํานักงานคณะกรรมการกฤษฎีกา สํานักงานอัยการสูงสุด สํานักงานบังคับคดีและกรมบังคับคดีมาให้ความรู้ทั้งภาคทฤษฎีและภาคปฏิบัติ
รัฐบาลไทย-ข่าวทำเนียบรัฐบาล-"ทิพานัน" ชี้อุตสาหกรรมส่งออกขยายตัว ดันดัชนีเอ็มพีไอเดือนก.ย. ทะลุถึง 3.36%  ใกล้เคียงปี62ก่อนเกิดโควิด  เป็นผลจากมาตรการรัฐ ชี้สัญญาณดีภาคอุตสาหกรรมกลับมาเติบโต-แข็งแกร่ง
วันพฤหัสบดีที่ 3 พฤศจิกายน 2565
"ทิพานัน" ชี้อุตสาหกรรมส่งออกขยายตัว ดันดัชนีเอ็มพีไอเดือนก.ย. ทะลุถึง 3.36%  ใกล้เคียงปี62ก่อนเกิดโควิด  เป็นผลจากมาตรการรัฐ ชี้สัญญาณดีภาคอุตสาหกรรมกลับมาเติบโต-แข็งแกร่ง
"ทิพานัน" ชี้อุตสาหกรรมส่งออกขยายตัว ดันดัชนีเอ็มพีไอเดือนก.ย. ทะลุถึง 3.36%  ใกล้เคียงปี62ก่อนเกิดโควิด  เป็นผลจากมาตรการรัฐ ชี้สัญญาณดีภาคอุตสาหกรรมกลับมาเติบโต-แข็งแกร่ง ส่งผล ผลดีต่อภาพรวมการขับเคลื่อนเศรษฐกิจ
วันที่ 3 พฤศจิกายน 2565 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า รายงานดัชนีผลผลิตอุตสาหกรรม (เอ็มพีไอ) เดือนกันยายน 2565 ขยายตัว 3.36% ขณะที่ไตรมาส 3 (กรกฎาคม-กันยายน) ขยายตัว 8.06% ส่งผลให้ 9 เดือนแรกของปี 2565 เอ็มพีไอขยายตัว 2.83% โดยพบว่าการขยายตัวของเดือนกันยายน ใกล้เคียงกับปี 2562 ก่อนที่จะเกิดสถานการณ์วิกฤติการณ์แพร่ระบาดของเชื้อไวรัสโควิด -19 โดยเกิดจากปัจจัยที่ตลาดส่งออกขยายตัวได้ดี ทั้งในสหรัฐอเมริกา สหภาพยุโรปและอาเซียน ภาคท่องเที่ยวขยาย ส่งผลต่อสินค้าเกี่ยวกับการท่องเที่ยว ที่สําคัญคือมาตรการกระตุ้นเศรษฐกิจของภาครัฐ เช่น เราเที่ยวด้วยกัน ช็อปดีมีคืนและคนละครึ่ง
น.ส.ทิพานัน กล่าวว่า จากการดําเนินงานของ นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ภายใต้การนําของ พล.อ.ประยุทธ์ จันทร์โอชา นายกรัฐมนตรี ส่งผลให้ดัชนีเอ็มพีไอ ขยายตัวต่อเนื่อง จนกลับไปสู่ระดับที่ใกล้เคียงกับสถานการณ์ก่อนเกิดวิกฤตการณ์การแพร่ระบาดของเชื้อไวรัสโควิด-19 ถือเป็นสัญญาณดีที่ภาคอุตสาหกรรมไทยกลับมาเติบโตและแข็งแกร่ง และส่งผลดีต่อภาพรวมการขับเคลื่อนเศรษฐกิจ สะท้อนถึงมาตรการในการกระตุ้นการใช้จ่ายของภาครัฐและประชาชน รวมทั้งการแบ่งเบาภาระค่าครองชีพให้กับประชาชนและมาตรการช่วยเหลือฟื้นฟูผู้ประกอบธุรกิจ ทั้งทางด้านสินเชื่อเสริมสภาพคล่อง และแรงงาน แก้ไขปัญหาได้ตรงจุด สามารถสร้างความเชื่อมั่นให้นักลงทุน ผู้ประกอบการทั้งรายใหญ่และรายย่อย ทั้งที่มีโรงอตุสาหกรรมขนาดใหญ่และธุรกิจเอสเอ็มอี วิสาหกิจขนาดลางและขนาดย่อม
"พล.อ.ประยุทธ์ จันทร์โอชา นายกรัฐมนตรี ยังได้มอบหมายให้กระทรวงอุตสาหกรรม ยกระดับผู้ประกอบการควบคู่ไปกับการพัฒนาอุตสาหกรรมของประเทศ ให้มีความก้าวหน้าด้านเทคโลยี ทันสมัย ใส่ใจสิ่งแวดล้อมและผู้บริโภค ซึ่งจะทําให้ไทยก้าวขึ้นสู่แถวหน้าประเทศที่มีการพัฒนาอุตสาหกรรมอย่างยั่งยืน" น.ส. ทิพานัน กล่าว
รัฐบาลไทย-ข่าวทำเนียบรัฐบาล-ก.อุตสาหกรรม รวมใจแพคถุงยังชีพ เร่งเยียวยาผู้ประสบอุทกภัยน้ำท่วม
วันพฤหัสบดีที่ 27 ตุลาคม 2565
ก.อุตสาหกรรม รวมใจแพคถุงยังชีพ เร่งเยียวยาผู้ประสบอุทกภัยน้ําท่วม
ก.อุตสาหกรรม รวมใจแพคถุงยังชีพ เร่งเยียวยาผู้ประสบอุทกภัยน้ําท่วม
(วันที่ 26 ตุลาคม 2565) นายเอกภัทร วังสุวรรณ เลขาธิการสํานักงานคณะกรรมการอ้อยและน้ําตาลทราย นายบรรจง สุกรีฑา เลขาธิการสํานักงานมาตรฐานผลิตภัณฑ์อุตสาหกรรม นายวิฤทธิ์ วิเศษสินธุ์ รองเลขาธิการสํานักงานมาตรฐานผลิตภัณฑ์อุตสาหกรรม นายสหวัฒน์ โสภา รองเลขาธิการสํานักงานคณะกรรมการอ้อยและน้ําตาลทราย นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม นายเอกนิติ รมยานนท์ รองเลขาธิการสํานักงานมาตรฐานผลิตภัณฑ์อุตสาหกรรม นําทีมข้าราชการ และเจ้าหน้าที่กระทรวงอุตสาหกรรม ร่วมกันแพคสิ่งของบรรจุเป็นถุงยังชีพ เพื่อเตรียมนําไปช่วยเหลือผู้ประสบภัยน้ําท่วมโดยเร่งด่วน
โอกาสนี้ นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม เข้ารับมอบสิ่งของอุปโภค บริโภค และของใช้ที่จําเป็น โดยได้รับการสนับสนุนจากสํานักงานอุตสาหกรรมจังหวัดราชบุรี เพื่อนําไปช่วยเหลือและบรรเทาความเดือดร้อนในเบื้องต้นให้กับผู้ประสบอุทกภัยน้ําท่วม ณ ห้องนิทรรศการ ชั้น 1 อาคารกรมส่งเสริมอุตสาหกรรม
รัฐบาลไทย-ข่าวทำเนียบรัฐบาล-ร่วมโหวต! “เมนูอาหารอนาคต” รับเอเปค 2022 เฟ้นหา 4 สุดยอดจานเด็ด จากสตาร์ทอัพไทย ผ่านเว็บไซต์ www.futurefoodapec.com ถึง 13 พ.ย. 65
วันพฤหัสบดีที่ 3 พฤศจิกายน 2565
ร่วมโหวต! “เมนูอาหารอนาคต” รับเอเปค 2022 เฟ้นหา 4 สุดยอดจานเด็ด จากสตาร์ทอัพไทย ผ่านเว็บไซต์ www.futurefoodapec.com ถึง 13 พ.ย. 65
.....
รัฐบาลเชิญชวนประชาชนร่วมโหวตเมนูอาหารอนาคต ในงาน Plate to Planet จานนี้เพื่อสิ่งแวดล้อม โดยเป็นเมนูอาหารที่ผ่านเข้ารอบ 21 ทีมสุดท้าย จากผู้ประกวดกว่า 2,000 ทีม เช่น ขนมไข่ผําชูกําลัง ขนมชั้นสูตรลดน้ําตาลเสริมใยอาหารและโพรไบโอติกส์ คาโบนาราวีแกน ครอกเก็ตพะแนงแพลนต์เบส ซาชิมิคอลลาเจนสกัดจากเกล็ดปลา เสริมคุณค่าไฮยารูรอนิคจากเห็ดหูขาว ปูไร้เนื้อ ข้าวถั่วลูกไก่ยําปักษ์ใต้ผัก 5 สี ข้าวเขียวหวานแห้งโปรไบโอติกส์ ไอติมแมลง ชมเมนูอาหารและร่วมโหวตได้ที่www.futurefoodapec.comถึงวันที่ 13 พ.ย. 65
.
กิจกรรมนี้เป็นส่วนหนึ่งของโครงการ APEC Future Food for Sustainability ในโอกาสที่ไทยเป็นเจ้าภาพจัดการประชุม APEC 2022 เพื่อค้นหาสุดยอดเมนูอาหารอนาคต จากสตาร์ทอัพไทย ไปต่อยอดทางธุรกิจและขับเคลื่อนอุตสาหกรรมอาหารอนาคตไทยสู่ตลาดโลก โดย 4 ทีมที่คะแนนสูงสุด จะได้รับทุนการศึกษา และทุนสําหรับต่อยอดธุรกิจกับหน่วยงานรัฐหรือเอกชน มูลค่ารางวัลรวมกว่า 2.5 ล้านบาท เพื่อแสดงศักยภาพของไทยในการเป็นครัวแห่งอนาคตของโลก
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-อนุมัติ 279.38 ล้านบาท สนับสนุนค่าจัดการศพผู้สูงอายุรายได้น้อย
วันพฤหัสบดีที่ 8 กันยายน 2565
อนุมัติ 279.38 ล้านบาท สนับสนุนค่าจัดการศพผู้สูงอายุรายได้น้อย
วันพุธที่ 7 กันยายน 2565
ต่อจากนี้ไป ขอเชิญรับฟังไทยคู่ฟ้า
รัฐบาลเร่งช่วยเหลือครอบครัวผู้สูงอายุที่มีรายได้น้อย โดยอนุมัติงบ 279.38 ล้านบาท เพื่อสนับสนุนค่าจัดการศพผู้สูงอายุตามประเพณี รายละ 3,000 บาท ที่ค้างจ่ายตั้งแต่เดือน ต.ค.2564 – พ.ค.2565 จํานวน 93,127 ราย ทั้งนี้ ผู้เสียชีวิตต้องเป็นบุคคลสัญชาติไทย อายุ 60 ปีขึ้นไป เป็นผู้มีบัตรสวัสดิการแห่งรัฐ หรือ มีคุณสมบัติตามเกณฑ์ของบัตรสวัสดิการแห่งรัฐ หรือ อยู่ในศูนย์พัฒนาการจัดสวัสดิการสังคมผู้สูงอายุ สถานสงเคราะห์ หรือ สถานใด ๆ ของรัฐในลักษณะเดียวกัน ยื่นคําขอภายใน 6 เดือนนับแต่วันออกใบมรณบัตร ที่สํานักงานเขต กทม. ที่ว่าการอําเภอ สํานักงานเทศบาล ที่ทําการ อบต. หรือ สํานักงานพัฒนาสังคมและความมั่นคงของมนุษย์ ในท้องที่ที่ผู้สูงอายุนั้นมีชื่ออยู่ในทะเบียนบ้านหรือภูมิลําเนาที่เสียชีวิต
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​รมว.สุชาติ ชวนคนหางาน เข้าร่วมงาน “มหกรรมสร้างงาน สร้างอาชีพสู่ EEC ครั้งที่ 2”
วันอังคารที่ 30 สิงหาคม 2565
​รมว.สุชาติ ชวนคนหางาน เข้าร่วมงาน “มหกรรมสร้างงาน สร้างอาชีพสู่ EEC ครั้งที่ 2”
วันที่ 30 สิงหาคม 2565 กระทรวงแรงงาน โดยกรมการจัดหางาน จัดงานมหกรรมอาชีพ ภายใต้ชื่อ “มหกรรมสร้างงาน สร้างอาชีพสู่ EEC ครั้งที่ 2”
มุ่งจุดประกายความคิดทางอาชีพ ให้ความรู้เกี่ยวกับโลกการศึกษา และข้อมูลตลาดแรงงาน แก่นักเรียน นักศึกษา และประชาชนทั่วไป พร้อมตําแหน่งงานว่างกว่า 2,000 อัตรา
นายสุชาติ ชมกลิ่น รัฐมนตรีว่าการกระทรวงแรงงาน เผย กระทรวงแรงงานภายใต้การกํากับดูแลของพลเอก ประวิตร วงษ์สุวรรณ รองนายกรัฐมนตรี รักษาราชการแทนนายกรัฐมนตรี ให้ความสําคัญกับการพัฒนาคนในทุกช่วงวัย ให้สามารถประกอบอาชีพหรือเลือกศึกษาต่อได้เหมาะสมกับความรู้ความสามารถของตนเอง และสอดคล้องกับตลาดแรงงาน รวมถึงมุ่งเน้นให้ประชาชนทุกกลุ่มเป้าหมายเข้าถึงบริการภาครัฐ โดยเฉพาะข้อมูลอาชีพ เส้นทางการศึกษา และโอกาสในการเรียนรู้และฝึกปฏิบัติอาชีพอิสระที่ตนเองสนใจ ในครั้งนี้ สํานักงานจัดหางานจังหวัดชลบุรี ร่วมกับวิทยาลัยเทคโนโลยีภาคตะวันออก (อี.เทค) กําหนดจัดงานมหกรรมอาชีพ ภายใต้ชื่อ “มหกรรมสร้างงาน สร้างอาชีพสู่ EEC ครั้งที่ 2” ในวันอังคารที่ 30 สิงหาคม 2565 เวลา 08.30 – 16.30 น. ณ วิทยาลัยเทคโนโลยีภาคตะวันออก (อี.เทค) ตําบลหนองตําลึง อําเภอพานทอง จังหวัดชลบุรี และขอเชิญชวนผู้สนใจเข้าร่วมงานดังกล่าว
“การจัดงานครั้งนี้เป็นการขับเคลื่อนภารกิจของกรมการจัดหางาน ด้วยการสร้างงาน สร้างอาชีพ สร้างรายได้ที่มั่นคงและยั่งยืน ให้กับประชาชนทุกกลุ่มเป้าหมาย ในงานมีกิจกรรมที่น่าสนใจ เช่น การสาธิตอาชีพอิสระ การทดสอบบุคลิกภาพเพื่อการศึกษาต่อ รวมไปถึงการรับสมัครงานจากนายจ้าง/สถานประกอบมากกว่า 2,000 อัตรา” รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า การจัดงานในครั้งนี้มีวัตถุประสงค์เพื่อเปิดโลกทัศน์และจุดประกายความคิดด้านอาชีพ และเส้นทางการศึกษา ให้กับนักเรียน นักศึกษา และประชาชนทั่วไป รวมถึงให้ความรู้ข่าวสาร ทิศทางและแนวโน้มความต้องการของตลาดแรงงาน ทั้งในปัจจุบันและอนาคต ตลอดจนเป็นการส่งเสริมและบริการจัดหางานให้แก่คนหางาน โดยกิจกรรมในงานประกอบด้วย การจัดกิจกรรมนัดพบแรงงานจากนายจ้าง/สถานประกอบการชั้นนํา การสาธิตอาชีพอิสระ การแข่งขันทักษะทางวิชาการทุกสาขา การแข่งขันกีฬา E-Sport การทดสอบบุคลิกภาพเพื่อการศึกษาต่อ การจัดนิทรรศการจากบริษัทชั้นนําที่มีนวัตกรรมใหม่ๆเกี่ยวกับการทํางาน การจัดนิทรรศการอาชีพและกิจกรรมอื่นๆอีกมากมาย
ทั้งนี้ คนหางานสามารถสอบถามข้อมูลภายในงาน หรือรายละเอียดเพิ่มเติมได้ที่ สํานักจัดหางานจังหวัดชลบุรี โทร 0 3839 8051-2 หรือเลือกใช้บริการหางานผ่านระบบออนไลน์ บนแพลตฟอร์ม “ไทยมีงานทํา” ซึ่งให้บริการทั้ง Web Application ที่เว็บไซต์ ไทยมีงานทํา.doe.go.th และ Mobile Application หรือติดต่อได้ที่ สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1 – 10 หรือสายด่วนกระทรวงแรงงาน 1506 กด 2 กรมการจัดหางาน
รัฐบาลไทย-ข่าวทำเนียบรัฐบาล-​รองโฆษกรัฐบาลแจง "บิ๊กป้อม" ลาป่วยประชุมครม มีอาการเป็นไข้หวัด แพทย์ให้หยุดพักรักษาตัว
วันพุธที่ 5 ตุลาคม 2565
​รองโฆษกรัฐบาลแจง "บิ๊กป้อม" ลาป่วยประชุมครม มีอาการเป็นไข้หวัด แพทย์ให้หยุดพักรักษาตัว
​รองโฆษกรัฐบาลแจง "บิ๊กป้อม" ลาป่วยประชุมครม มีอาการเป็นไข้หวัด แพทย์ให้หยุดพักรักษาตัว
วันที่ 5 ตุลาคม 2565 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า พล.อ.ประวิตร วงษ์สุวรรณ รองนายกรัฐมนตรี ลาป่วย ไม่ได้เข้าร่วมประชุมครม.ในวันที่ 5 ตุลาคมนี้ เนื่องจากมีไข้ ตั้งแต่เมื่อวันที่ 4 ตุลาคมที่ผ่านมา ทั้งนี้แพทย์ผู้ตรวจอาการ ได้เปิดเผยว่าพลเอกประวิตรมีอาการไข้ต่ํา ปวดศีรษะและมีเสมหะเล็กน้อย และได้ทําการตรวจ ATK ในเบื้องต้น ผลเป็นลบ จึงคาดว่าอาการป่วยนี้เกิดจากการโดนฝนระหว่างการลงพื้นที่ตรวจสถานการณ์อุทกภัยในพื้นที่จ.ชัยนาทและจ.พระนครศรีอยุธยาในช่วงวันที่ผ่านมา แพทย์เห็นควรให้พักรักษาตัวที่บ้านพัก คาดว่าอาการจะดีขึ้นในเร็ววัน
ทั้งนี้"พล.อ.ประวิตร ขอส่งกําลังใจ ไปถึงประชาชนทุกคน ที่กําลังประสบปัญหาจากสถานการณ์น้ําท่วมในหลายพื้นที่ และขอให้ทุกคนดูแลสุขภาพร่างกายให้แข็งแรง" น.ส. ทิพานัน กล่าว
รัฐบาลไทย-ข่าวทำเนียบรัฐบาล-รมว.เฮ้ง สั่ง5เสือแรงงานลงพื้นที่ชลบุรี เหตุคนงานก่อสร้างพลัดตกหน้าผาแกรนด์แคนยอนเมืองไทยเสียชีวิต
วันอาทิตย์ที่ 18 กันยายน 2565
รมว.เฮ้ง สั่ง5เสือแรงงานลงพื้นที่ชลบุรี เหตุคนงานก่อสร้างพลัดตกหน้าผาแกรนด์แคนยอนเมืองไทยเสียชีวิต
รมว.แรงงาน แสดงความเสียใจ เหตุคนงานก่อสร้างพลัดตกหน้าผาแกรนด์แคนยอนเมืองไทยเสียชีวิตที่จังหวัดชลบุรี โดยสั่งการกรมสวัสดิการและคุ้มครองแรงงาน (กสร.) ลงพื้นที่หาข้อเท็จจริง พร้อมบูรณาการหน่วยงานสังกัดกระทรวงแรงงานเพื่อหาทางช่วยเหลือครอบครัวลูกจ้างทันที
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงกรณีเกิดเหตุคนงานก่อสร้างพลัดตกหน้าผาแกรนด์แคนยอนเมืองไทยเสียชีวิตที่จังหวัดชลบุรี เมื่อวันที่ 17 กันยายน 2565 เวลา 09.00 น. ที่ผ่านมา หลังทราบข่าวอุบัติเหตุดังกล่าว ท่าน พล.อ.ประวิตร วงษ์สุวรรณ รองนายกรัฐมนตรี รักษาราชการแทนนายกรัฐมนตรี ซึ่งท่านกํากับดูแล กระทรวงแรงงาน ได้แสดงความเสียใจกับเหตุการณ์ที่เกิดขึ้น และสั่งให้กระทรวงแรงงานช่วยเหลือครอบครัวผู้เสียชีวิต ผมจึงได้สั่งการให้กรมสวัสดิการและคุ้มครองแรงงาน (กสร.) ส่งพนักงานตรวจความปลอดภัย สํานักงานสวัสดิการและคุ้มครองแรงงานจังหวัดชลบุรี (สสค. ชลบุรี) ศูนย์ความปลอดภัยในการทํางานเขต 2 ชลบุรี (ศปข. 2) บูรณาการร่วมกับหน่วยงานสังกัดกระทรวงแรงงาน ลงพื้นที่ตรวจสอบข้อเท็จจริงทันที เบื้องต้นพบว่า เมื่อวันที่ 17 กันยายน 2565 เวลา 09.00 น. พบคนตกหน้าผาสูง บริเวณแหล่งท่องเที่ยวชื่อแกรนด์แคนยอนเมืองไทย ซึ่งตั้งอยู่ในพื้นที่ หมู่ 7 ตําบลห้วยกะปิ อําเภอเมืองชลบุรี จังหวัดชลบุรี บริเวณดังกล่าวเป็นแหล่งท่องเที่ยวที่กําลังพัฒนาพื้นที่ มีการสร้างเป็นทางลงลักษณะบันไดหิน ลาดลงไปที่พื้นด้านล่างสุดลึกกว่า 30 เมตร พบผู้เสียชีวิตทราบชื่อ คือ นายคิง หง่วย อายุ 41 ปี สัญชาติเมียนมา โดยเจ้าหน้าที่กู้ภัยได้สอบถามเพื่อนร่วมงานเผยว่า วันเกิดเหตุเป็นวันหยุดไม่มีการทํางาน ผู้เสียชีวิตได้เดินลงไปเอาข้าวที่ลืมไว้ด้านล่างตั้งแต่เมื่อวันที่ 16 กันยายน 2565 แล้วพลัดตกลงไปพร้อมกับมีก้อนหินกลิ้งตามลงไปกระแทกร่างทําให้เสียชีวิต ทั้งนี้ พนักงานตรวจความปลอดภัย สสค. ชลบุรี ศปข.2 และหน่วยงานสังกัดกระทรวงแรงงาน ได้เข้าช่วยเหลือครอบครัวลูกจ้างที่เสียชีวิตจากเหตุพลัดตกหน้าผา พร้อมตรวจสอบข้อเท็จจริงเพิ่มเติมจากผู้ที่เกี่ยวข้องต่อไป
ด้าน นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวว่า ผมได้มอบหมายให้ พนักงานตรวจความปลอดภัย สสค.ชลบุรี 2 และ ศปข. 2 ดําเนินการตามที่ท่านรัฐมนตรีว่าการกระทรวงแรงงานสั่งการ และ กสร. จะเชิญนายจ้างและผู้ที่เกี่ยวข้องมาสอบหาข้อเท็จจริงเพิ่มเติม อย่างไรก็ตาม ผมต้องขอความร่วมมือนายจ้าง และลูกจ้างปฏิบัติตามพระราชบัญญัติความปลอดภัย อาชีวอนามัย และสภาพแวดล้อมในการทํางาน พ.ศ. 2554 อย่างเคร่งครัดด้วย หากนายจ้าง/เจ้าของสถานประกอบกิจการใดมีข้อสงสัยเกี่ยวกับการปฏิบัติตามกฎหมายความปลอดภัยในการทํางาน สามารถสอบถามข้อมูลเพิ่มเติมได้ที่ กองความปลอดภัยแรงงาน โทรศัพท์ 0 2448 9128-39 หรือโทรศัพท์สายด่วน 1506 กด 3 และ 1546